Juliaus Janonio gatvė (Panevėžys)

Juliaus Janonio gatvė – viena svarbesnių Panevėžio gatvių, ilgiausia mieste. Prasideda nuo Pušaloto gatvės, eina miesto pramonės rajonu vakarų kryptimi, tarp Nevėžio ir geležinkelio, tuneliniu viaduku kerta Panevėžio aplinkkelį, tęsiasi nausėdijų ir neužstatytų sklypų kvartalu, baigiasi akligatviu miške netoli Berčiūnų. Gatvė 5,8 km ilgio,Vitalija Jalianiauskienė, J. Janonio gatve į praeities tolybes, Sekundė, 2023-12-16. Nuoroda tikrinta 2025-01-09. iki aplinkkelio – B kategorijos, keturių eismo juostų.J. Janonio gatvėje keičiasi eismo organizavimas, Sekundė, 2024-05-17. Nuoroda tikrinta 2025-02-09. Už aplinkkelio susiaurėja, tampa žvyrkeliu, už paskutinių sodybų – miško keliuku. Per žiedines sankryžas jungiasi su Pramonės, Vakarine ir Pažalvaičių gatvėmis bei Panevėžio aplinkkeliu. Pramonės rajone nuo Janonio gatvės atsišakoja šalutinės Įmonių, Plukių ir Bernatonių gatvės, už aplinkkelio – mažos Vilkiškio, Viktorinės, Vynupės, Sanžilės, Daukniūnų, Želdynų ir Pilkapių gatvelės.

Janonio gatve nuo Pušaloto iki Bernatonių gatvės kursuoja miesto maršrutiniai autobusai.Maršrutų tvarkaraščiai, Stops.lt. Nuoroda tikrinta 2025-02-09. Beveik visi gatvės adresai iki aplinkkelio – pramonės įmonės ir buvusių pramonės įmonių pastatuose įsikūrusios komercinės įmonės.

 Istorija 
Iki Antrojo pasaulinio karo gatvės vietoje buvo Plukių kaimo laukai. XX a. ketvirtojo dešimtmečio pabaigoje čia pradėjo kurtis miesto pramonės rajonas. Kada tiksliai gatvė atsirado, aiškių duomenų nėra. 1945 m. žemėlapyje gatvė dar žymima punktyrine linija, tačiau nacių okupacijos laikais jau vadinta Partizanų gatve. Netrukus po Panevėžio užėmimo, 1944 m. spalio 19 d., sovietų okupacinės valdžios pervadinta poeto, marksisto, Juliaus Janonio vardu.Emilija Juškienė, Pramoninė Panevėžio miesto dalis: Juliaus Janonio gatvės istorija, Panevėžio kraštas virtualiai, 2021-12-20. Nuoroda tikrinta 2025-02-09.

Sovietmečiu apie gatvę išaugo stambus pramonės rajonas. Seniausias gatvėje – Grūdų produktų kombinatas (J. Janonio g. 12, panevėžiečių vadintas „elevatoriumi“). Jo istorija skaičiuojama nuo 1841 metais Plukių kaimo laukuose pastatyto tiems laikams modernaus malūno. 1940 m. šalia būsimos gatvės baigtas statyti Cukraus fabrikas (Įmonių g. 22), pokario metais turėjęs nemažą automobilių parką cukriniams runkeliams iš kolūkių suvežti. Iš fabrikui pavaldžios autokolonos 1953 m. įkurta savarankiška transporto įmonė, vėliau reorganizuota į dvi. Viena jų, Autotransporto įmonė Nr. 2, veikė J. Janonio g. 5.

Kiek toliau nuo kitų įmonių, miesto pakraštyje, stovėjo Linų fabrikas (J. Janonio g. 30). Jo įkūrimo data laikomi 1955 m. 1958 m. įkurta „Lietkabelio” gamykla (J. Janonio g. 4), 1959 m. – Autokompresorių gamykla (J. Janonio g. 6). 1963 m. Janonio g. 3 buvusios Linų fabriko virvių cecho gamybinės patalpos perduotos naujai optikos prietaisų gamyklai, kuri 1966 m. reorganizuota į Panevėžio tiksliosios mechanikos gamyklą. 1966 m. įkurtas Duonos kombinatas (J. Janonio g. 7), nuo 1967 m. gatvės pradžioje veikė Baldų fabrikas (J. Janonio g. 1).

Sovietmečiu gatvėje veikė Muilo fabriko žaliavų bazė (J. Janonio g. 1, kitais duomenimis, J. Janonio g, 2), Valgyklų, restoranų ir kavinių tresto įmonių susivienijimas „Aidas” (J. Janonio g. 2, kitais duomenimis, Janonio g. 3), Panevėžio standartų ir matavimo technikos valstybinės priežiūros Elektrinių matavimų laboratorija (J. Janonio g. 6), Vakarų baseino žuvies realizavimo Panevėžio didmeninė prekybos kontora (J. Janonio g. 9), Autotransporto mokymo kombinato gamybinė mokymo bazė (J. Janonio g. 12), Sukarinta priešgaisrinė dalis miesto apsaugai (J. Janonio g. 25), buvo šešios valgyklos (Janonio g. 1, 3, 4, 5, 6 ir 30).Panevėžio miesto abonentų sąrašas. Lietuvos TSR Ryšių ministerija. Panevėžys, 1986 m., p. 28, 54, 56, 68, 95. Netoli Cukraus fabriko buvo įrengtas nedidelis, medžiais, dekoratyviniais krūmais ir gėlėmis apsodintas skveras.

Sovietmečiu J. Janonio gatvė buvo trumpesnė, užsibaigdavo ties miesto riba tuoj už Linų fabriko – toliau, iki Berčiūnų, ėjo vieškelis. Miesto ribas praplėtus, gatvė pailgėjo. XXI a. antrajame dešimtmetyje išasfaltuotas gatvės ruožas iki naujos „Devold” gamyklos (Janonio g. 66), o 2020 m. gatvė praplatinta, išasfaltuota iki Panevėžio aplinkkelio (740 m atkarpa), įrengtas šaligatvis, nuotekos, apšvietimas.Panevėžyje atidarytos Šiaurinė ir J. Janonio gatvės, Delfi.lt, 2020-10-02. Nuoroda tikrinta 2025-02-09, Gatvės ir aplinkkelio sankirtoje įrengtas tunelinis viadukas, šalia – žiedinė sankryža. Sujungus gatvę su aplinkkeliu, suintensyvėjo eismas. Plečiantis pramonei prognozuoti dar didesni transporto srautai, todėl vietoj šviesoforinės J. Janonio. Pramonės ir Vakarinės gatvių sankryžos nutarta įrengti žiedinę.Inga Kontrimavičiūtė, Panevėžyje atsiras dar viena žiedinė sankryža: darbai prasidės jau vasarą, Delfi.lt, 2021-02-22. Nuoroda tikrinta 2025-02-09. Naujoji sankryža atidaryta 2022 m. lapkritį.Raimonda Mikučionytė, Antradienį Panevėžyje pagaliau atidaryta nauja žiedinė sankryža, 15min, 2022-11-07. Nuoroda tikrinta 2025-02-09.

 Šaltiniai 

Kategorija:Panevėžio gatvės